Document ID: 31986D0325

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 23ης Ιουνίου 1986
για την έγκριση προσθήκης στο πρόγραμμα που αφορά τη μεταποίηση και εμπορία στον τομέα των αυγών και του κρέατος πουλερικών στην Ιρλανδία σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στην αγγλική γλώσσα είναι το μόνο αυθεντικό)
(86/325/EOK)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3827/85 (2), και ιδίως το άρθρο 5,
Εκτιμώντας:
ότι η ιρλανδική κυβέρνηση ανακοίνωσε, στις 14 Ιανουαρίου 1986, την προσθήκη στο πρόγραμμα που αφορά τη μεταποίηση και εμπορία στον τομέα των αυγών και του κρέατος πουλερικών που εγκρίθηκε με την απόφαση 81/455/ΕΟΚ της Επιτροπής (3) και παρέσχε συμπληρωματικά στοιχεία με τηλεφωνική επικοινωνία·
ότι στην προσθήκη αναφέρονται επίσης οι στόχοι του προηγουμένου προγράμματος σχετικά με τον εκσυγχρονισμό των εγκαταστάσεων για τη σφαγή των πουλερικών και των κέντρων εμπορίας αυγών και την επέκταση των μονάδων μεταποίησης του κρέατος πουλερικών, με σκοπό να ανταποκρίνονται στις απαιτήσεις της αγοράς και να ανέλθει το εισόδημα του παραγωγού· ότι αποτελεί, ως εκ τούτου, πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι η προσθήκη περιέχει τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία αποδεικνύουν ότι οι στόχοι που αναφέρονται στο άρθρο 1 του κανονισμού αυτού μπορούν να επιτευχθούν όσον αφορά τον τομέα των αυγών και του κρέατος πουλερικών στην Ιρλανδία· ότι η προβλεπόμενη προθεσμία για την εφαρμογή της προσθήκης δεν υπερβαίνει το χρονικό διάστημα που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η προσθήκη για τον τομέα των αυγών και του κρέατος πουλερικών που ανακοινώθηκε από την ιρλανδική κυβέρνηση στις 14 Ιανουαρίου 1986 σύμφωνα με τον κανονισμό (ΕΟΚ) αριθ. 355/77.
Άρθρο 2
Η παρούσα απόφαση απευθύνεται στην Ιρλανδία.
Βρυξέλλες, 23 Ιουνίου 1986.

Labels: 18
17
4
6